Heather Morris

Heather Elizabeth Morris (s. 1. helmikuuta 1987 Thousand Oaks, Kalifornia) on yhdysvaltalainen näyttelijä, tanssija ja laulaja. Hän aloitti uransa Beyoncén taustatanssijana ja tuli tunnetuksi Brittany Piercen roolista Glee-televisiosarjassa.

 Ura 
Heather Morris aloitti tanssimisen yksivuotiaana ja harrasti siitä lähtien monia eri tanssilajeja.WKBW - Star from Hit TV Show Visits Good Morning WNY  Hän osallistui lapsena useisiin tanssikilpailuihin. 19-vuotiaana hän alkoi luoda ammattitanssijan uraa Los Angelesissa. Morris osallistui Tanssi jos osaat -ohjelmaan, mutta ei päässyt 20 parhaan joukkoon.Reality News Online - So You Think You Can Dance 2, June 8: Fear and Loathing In Las Vegas Hän sai kuitenkin työtä Beyoncén taustatanssijana ja oli mukana tämän maailmankiertuella vuonna 2007. Morris esiintyi sittemmin pienissä rooleissa elokuvissa Iltasatuja ja Annetaan palaa! sekä televisiosarjoissa Eli Stone ja Swingtown.

Vuonna 2009 Morrisille tarjottiin työtä Fox-kanavan musikaalisarja Gleen näyttelijöiden tanssinopettajana, mutta hän päätyikin näyttelemään sarjassa. Hänen roolihenkilönsä on höpsö cheerleader Brittany Pierce. Osa oli aluksi pieni, mutta sarjan toisella tuotantokaudella Brittanystä tehtiin yksi päähenkilöistä.Entertainment Weekly - Glee' exclusive: Brittany and Santana poised for major promotions Viitattu 16.3.2025.

Morris kilpaili Dancing with the Starsissa vuonna 2017.

 Yksityiselämä 
Heather Morris syntyi Kaliforniassa ja kasvoi Arizonan Scottsdalessa. Hänen isänsä kuoli, kun hän oli 14-vuotias. Morris valmistui Desert Mountain High Schoolista ja oli koulunsa tanssiaiskuningatar.

Morris asuu Los Angelesissa. Hän meni naimisiin pitkäaikaisen poikaystävänsä Taylor Hubbellin kanssa vuonna 2015. Parilla on kaksi poikaa.

 Filmografia 
Elokuvat
 Vuosi Elokuvan nimi Suomessa Alkuperäinen nimi Rooli Muuta 2008 Iltasatuja Bed Time Stories tanssija kreditoimaton 2009 Annetaan palaa! Fired Up! Fiona  2012 Ice Age 4 Ice Age: Continental Drift Katie äänirooliSpring Breakers Bess 2015 Most Likely to Die Gabriella, ”Gaby” 2016Folk Hero & Funny Guy Nicole 2019Santa Fake Emily

Televisiosarjat
 Vuosi Suomenkielinen nimi Alkuperäinen nimi Rooli Muuta 2008Swingtown  discotanssija ”Get Down Tonight” 2008Eli Stone tanssija 2 jaksoa 2009–2015Glee Brittany Pierce 92 jaksoa 2010 Ensisilmäyksellä How I Met Your Mother pukutanssija ”Girls Versus Suits” 2016Go-Go Boy Interrupted Katie 3 jaksoa 2018Raven’s Home Lady ”Raven’s Home: Remix” 2024 So Help Me Todd Judy Maxon
Internet Movie Database - Heather Morris

Diskografia
 Glee: The Music, Volume 1 (2009)
 Glee: The Music, Volume 2 (2009)
 Glee: The Music, Volume 3 Showstoppers (2010)
 Glee: The Music, The Christmas Album (2010)
 Glee: The Music, Volume 4 (2010)
 Glee: The Music, Volume 5 (2011)

Lähteet

Aiheesta muualla


 Heather Morris TV.com-sivustolla 
 Fox - Glee - Heather Morris 

Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset tanssijat
Luokka:Yhdysvaltalaiset laulajat
Luokka:Vuonna 1987 syntyneet
Luokka:Elävät henkilöt